Xeylî kesê ke seba protestokerdişê qefilîyayîşê ofîsê Kelarî yê Tevgera Azadî saet 09:00 de verê ofîsî de ameyî têhet, asayîşî destûr nêda înan.
Gama ke endamanê Tevgera Azadî rixmê vernîgirewtişan de zî waşt qerar protesto bikerê hêzanê asayîşî mudaxele kerd.
Muxadeleyê hêzanê asayîşî de 3 endamê Tevgera Azadî birîndar bîyî. Her 3 kesê ke birîndar bîyî ameyî berdene bi Servîsê Acîlî yê Nêweşxaneyê Şehîd Hezarî yê Kelarî.
Endamanê Tevgera Azadî ard ziwan ke ê viraştişê çalakîyan de biqerar ê. Goreyê hayîdarîyan hêzanê asayîşî herême girewta binê ablûqa.
